sasicodes/solvari-1 huggingface dataset:
அவர் தச்சரிடம் சென்று பேசினபோது தச்சர் ஐயா இந்த கட்டடம் முழுவதும் என்னுடைய வேலையை நம்பித்தான் இருக்கிறது.சட்டங்களையெல்லாம் எப்படி அமைத்திருக்கிறேன் என்று பாருங்கள் இதை பிரமாதமாகச் செய்திருக்கிறேன் இதற்கு எவ்வளவு திறமை தேவைப்படுகிறது தெரியுமா?இந்த கூரையே நான் பண்ணின வேலையில் தான் நிற்கிறது என்று சொன்னான்.கடைசியாக ஒரு அம்மா துடைப்பத்தையும் வாளியையும் வைத்துக்கொண்டு நின்றார்.இவர் அந்த அம்மாவை அழைத்து நீ என்னம்மா செய்துகொண்டிருக்கிறாய் உன்னுடைய வேலை எப்படி போய்க் கொண்டிருக்கிறதுஎன்று கேட்டார்.அதற்கு அந்த அம்மா தேவனுக்காக ஒரு பெரிய கத்தீட்ரலைக் கட்டிக் கொண்டிருக்கிறேன் என்றார்.புராட்டஸ்டன்ட் மார்க்கத்தில் வேலை என்றால் என்ன என்பதற்கு அந்த அம்மா கொடுத்த விளக்கம் தான் சரியானது.அந்த அம்மா சொன்ன வார்த்தைகளில் என்ன இருக்கிறது என்பதை கவனியுங்கள்.அந்த அம்மாயாரோ ஒரு மனுஷனுக்காக இங்கு நான்கூலி வேலை செய்யவில்லை.கர்த்தருக்காக இதைச் செய்து கொண்டிருக்கிறேன் நான் கர்த்தருக்காக கத்தீட்ரலையே கட்டிக்கொண்டிருக்கிறேன் நான் செய்கிற வேலை இழிவான வேலை கிடையாது.இது ஒரு சாதாரண வேலை அல்ல.
ஆனால் வேலை என்கிற அழைப்பிற்கு முன்பாக நாம் கர்த்தருக்கென்று அழைக்கப்பட்டிருக்கிறோம் என்பதை ஞாபகத்தில் வைத்துக்கொள்ள வேண்டும்.நாம் கர்த்தருக்குச் சொந்தமானவர்கள் கர்த்தர் நம்மை முன்னறிந்துவிட்டார் முன்குறித்து விட்டார் அழைத்துவிட்டார் நாம் நமக்குச் சொந்தமானவர்கள் அல்ல நாம் அவருக்குச் சொந்தமானவர்களாய் இருக்கிறோம்.
நாம் அவருக்குச் சொந்தமானவர்கள் என்றால் நம்முடைய குடும்பம் சமுதாய வாழ்க்கை நம்முடைய சபையில் நாம் செய்கிற சேவை எல்லாமே அந்த ரீதியில் தான் இருக்க முடியும்.
நான் கர்த்தருக்குச் சொந்தமானவனாய் இருக்கிறபடியால் என் குடும்பத்தை நான் எப்படி கவனிக்கிறேன் என்பதிலும்என்னுடைய தொழிலை நான் எப்படிச் செய்கிறேன் என்பதிலும்என் சமுதாயத்தில் நான் எப்படி இருக்கிறேன் என்பதிலும்என் சபையில் எனக்குக் கொடுக்கப்பட்ட பொறுப்புகளை நான் எப்படிச் செய்கிறேன் என்பதிலும் பார்க்கலாம்.
உங்களிடத்தில் எந்த பொறுப்பைக் கொடுத்தாலும் எல்லாமே அந்த ரீதியில்தான் போகும்.ஏனென்றால் உங்களுடைய அடிப்படை அழைப்பு நீங்கள் கர்த்தருக்கென்று அழைக்கப்பட்டிருக்கிறீர்கள் என்பது.
இரண்டாவது ஏதோ ஒரு குறிப்பிட்ட வேலையைச் செய்யும்படியாக தேவன்நம்மை அழைத்திருக்கிறார்.அதற்காக அவர் குறிப்பிட்ட திறமைகளையும் ஆற்றல்களையும் நமக்குள் வைத்திருக்கிறார்.தேவன் உங்களை வடிவமைத்திருக்கிறார் என்பதை கவனியுங்கள்.அநேகர் நான் என்ன படிக்க வேண்டும் என்பதும் என்ன வேலை செய்ய வேண்டும் என்பதும் எங்கே போக வேண்டும் என்பதும் எதுவுமே தெரியவில்லை என்கிறார்கள்.கர்த்தர் உங்களை எதற்காக அழைத்திருக்கிறார் என்பதை எப்படி தெரிந்துகொள்வதுஎன்பதை வரும் வாரங்களில் போதிக்க இருக்கிறேன்.இதற்கு பெரிய தரிசனம் காண தேவையில்லை.தேவதூதன் வந்து மகனே கவனி என்று சொல்ல வேண்டியதில்லை.உங்கள் ஒவ்வொருவருக்குள்ளும் ஆவியானவர் இருக்கிறார்.ஒரு வாலிப பையன் கூட புரிந்துகொள்ளும் விதத்தில் அவர் உங்களை நடத்துவார்.நீங்கள் எங்கே போக வேண்டும் எதைச் செய்ய வேண்டும் வாழ்க்கையில் எதை நிறைவேற்ற வேண்டும் என்பதை மிக எளிதாக உங்களுக்கு தெரியப்படுத்தக்கூடிய அற்புதமான தேவன் இவர்.
அதற்கான கருவிகளை எல்லாம் உங்களுக்கு உள்ளாகவே வைத்து உண்டாக்கியிருக்கிறார்.பரலோகத்திலிருக்கிற தேவன் நம்மிடம் பேசினால் நாம் அதைக் கேட்பது போன்ற ஐ உள்ளே வைத்து உண்டாக்கியிருக்கிறார்.ஆனால் அதையும் தூக்கிக்கொண்டு மற்றவரிடம் சென்று ஐயா நீங்கள் சொல்லுங்கள் என்று நாம் வரிசையில் நிற்கிறோம்.ஏன் உங்களுடைய ஆகி விட்டதா?அது உங்களுக்குள் இருக்கிறது.ஒரு சிறு பையன் எளிதாக புரிந்துகொள்வது போல கர்த்தர் பேசுகிறார்.நான் இதற்காகத்தான் உண்டாக்கப்பட்டேன் என்பதை நாமே உணர்ந்துகொள்வோம்.கர்த்தர் நமக்காக என்ன வேலையை வைத்திருக்கிறார் என்பதை தெரிந்துகொள்ள வேண்டும்.அதைப் பற்றி பிறகு பேசுவோம்.கர்த்தர் நம்மை வேலை செய்வதற்காக உண்டாக்கியிருக்கிறார் என்றால் நாம் எப்படிப்பட்ட வேலையைச் செய்ய வேண்டும் எந்த தொழிலைச் செய்ய வேண்டும் என்பதை தெரிந்துகொள்ள வேண்டும்.
மூன்றாவது நாம் செய்கிறவேலையினுடைய நோக்கம் என்னவாய் இருக்க வேண்டும் என்பது.இது மிகவும் முக்கியம்.ஏதோ நம்முடைய பிழைப்பு நடக்க வேண்டும் என்பது நோக்கமாய் இருக்கக்கூடாது.என்னுடைய வேலை கலாச்சாரத்தையே மாற்ற வேண்டும் என்பதுதான் நோக்கமாய் இருக்க வேண்டும்.கலாச்சாரம் என்பது என்ன?ஒரு கூட்ட மக்கள் இருக்கிறார்கள் அவர்களுக்கு சில எண்ணங்களும் பழக்கவழக்கங்களும் இருக்கிறது அவர்கள் ஒருவிதமாக வாழுகிறார்கள்.அதைத்தான் கலாச்சாரம் என்கிறோம்.நம்முடைய வேலையின் மூலமாக சமுதாயத்திற்குள்ளேயே பெரிய மாற்றம் உண்டாகும்படியாக கர்த்தர் நம்மை வைத்திருக்கிறார்.சமுதாயத்தை மறுமலர்ச்சி அடையச் செய்வது மட்டுமல்ல சமுதாயத்தை மீட்க வேண்டும்.ஏன் சமுதாயத்தை மீட்க வேண்டும்?சமுதாயம் பிசாசின் பிடியில் சிக்கி சீரழிந்து கெட்டுப்போய் கிடக்கிறது.பாவத்தின் மூலமாக எண்ணங்கள் கெட்டுப்போய்விட்டது.மக்கள் நம்பிக்கையற்றவர்களாகி வழிதப்பிப்போய்மேய்ப்பன் இல்லாத ஆடுகளைப்போல் இருக்கிறார்கள்.இயேசு இந்த பூமியில் வாழ்ந்தபோது திரள்கூட்ட ஜனம் அவரின் பின்னே அலைமோதினது.
ஏனென்றால் எங்கே போவது என்ன செய்வது என்னுடைய பிரச்சனைக்கு பதில் என்ன யார் எனக்கு உதவி செய்வார் தேவன் இருக்கிறாரா அவர் என்னை நினைத்துப் பார்க்கிறாரா எனக்கு ஏதாவது செய்வாரா என்பதற்கெல்லாம் ஒருவரும் சரியாக பதில் சொல்லவில்லை.
இயேசுவின் காலத்தில் அத்தனை பரிசேயர்களும் மதத்தலைவர்களும் இருந்தார்கள்.ஆனால் ஒருவர் கூட ஜனங்களுடைய கேள்விகளுக்கு பதில் சொல்ல முடியவில்லை அவர்களுடைய தாகத்தை தீர்க்க முடியவில்லை.ஏனென்றால் ஒருவருக்கும் சத்தியம் விளங்கவில்லை.இயேசு வந்தபோது அவருக்குப் பின் திரள் கூட்ட ஜனங்கள் வந்தார்கள்.ஏனென்றால் அவருடைய வாயிலிருந்து வருகிற வார்த்தைகள் அற்புதமான வார்த்தைகளாய் இருக்கிறது.அவர் சொன்னாரென்றால் ஜீவன் உண்டாகிறது.ஒருமுறை கூட்டத்திலிருந்து ஒரு பெண் உரத்த சத்தமிட்டாள்.அவர் சொல்லுகிற வார்த்தைகள் அவ்வளவு இதமாக இருக்கிறது.அந்தப் பெண் உம்மைச் சுமந்த கர்ப்பமும் நீர் பாலுண்ட முலைகளும் பாக்கியமுள்ளவைகள் என்கிறாள்.அவருடைய வார்த்தைகள்அற்புதமான சுகமளிக்கக்கூடிய விடுதலையை தரக்கூடிய வார்த்தைகள்.அவை வாழ்க்கையின் பிரச்சனைகளுக்கு பதிலை கொடுக்கக்கூடிய வார்த்தைகளாக இருந்தன.வேறு எவரும் அந்த வார்த்தைகளைச் சொல்லவில்லை.இப்போதுஜனங்களுக்கு வாழ்க்கையின் நோக்கம் புரிகிறது.அதன் மூலம் சமுதாயத்திலேயே பெரிய மாற்றம் ஏற்படுகிறது.ஜனங்கள் மீட்கப்பட வேண்டும்.சமுதாயமே கலாச்சாரமே மீட்கப்பட வேண்டும்.ஜனங்கள் ஒரு கலாச்சாரத்தில் பிறந்துவிட்டார்கள் அதன்படியே வாழ்ந்துகொண்டிருப்பார்கள்.எல்லாரும் போகிற பாதையில் அவர்களும் போகிறார்கள்.ஏன் அப்படி போகிறோம் ஏன் இதைச் செய்கிறோம் ஏன் இப்படி வாழுகிறோம் என்பது எவருக்குமே தெரியவில்லை.அவர்களிடம் ஏன் இப்படிச் செய்கிறீர்கள்?
என்று கேட்டால் எங்கள் ஊரில் இப்படித்தான் என்று சொல்லுவார்கள்.எல்லாரும் மேய்ப்பன் இல்லாத ஆடுகளைப்போல காணாமல் போனவர்களைப்போல போகிறார்கள்.கர்த்தர் உன்னுடைய வேலை அநேகருடைய வாழ்க்கையின் பிரச்சனைகளுக்கு பதில் அளிக்கக்கூடியதாய் இருக்க வேண்டும் என்கிறார்.
இது மனம் புதிதாகிறதைப் பற்றி பேசுகிறது.பிரபஞ்சத்திற்கு ஒத்த வேஷந்தரியாமல்என்றால் மனதளவில் உலகத்தாரைப்போல் இருக்காதீர்கள் உங்கள் மனம் புதிதாகட்டும் மனம் புதிதாகி விட்டால் நீங்கள் வேறொரு மனுஷனாய் மாறிவிடுவீர்கள் தேவனுடைய நன்மையும் பிரியமும் பரிபூரணமுமான சித்தத்தை அறிந்து அதை நடப்பிக்கிறவர்களாய் மாறிவிடுவீர்கள் என்கிறார்கள்.
இதெல்லாம் பிறகு வந்தது.ஆனால் அன்றைக்குபவுல் இதை எழுதினபோது கடிதமாகத்தான் எழுதினார்.இன்றைக்கு நம்முடைய வசதிக்காகத்தான் வசனங்கள் அதிகாரங்கள் இவை எல்லாம் பிரிக்கப்பட்டிருக்கிறது.இப்படி பிரித்ததினால் அர்த்தம் விளங்கிக்கொள்வது கஷ்டமாகி விடுகிறது.இப்போது இதை இரண்டு வசனங்களாக பார்க்க ஆரம்பித்துவிட்டோம்.
பவுல் அப்போஸ்தலன் தன்னுடைய கடைசிக்காலத்தில் தான் மரிக்கப்போகிறேன் என்பது தெரிந்து இதை எழுதுகிறார்.இன்னும் கொஞ்ச நாளில் தான் மரிக்கப்போகிறேன் என்பது அவருக்குத் தெரிகிறது.தான் வாழ்க்கையின் முடிவுக்கு வந்துவிட்டார் என்பது அவருக்கு விளங்குகிறது.ஒருவர் மரிக்கப்போகிற நேரத்தில் சொல்லுகிற காரியத்தை நாம் கவனிக்க வேண்டும்.பவுலிடம் சென்று நீங்கள் உங்களுடைய வாழ்க்கையைப் பற்றி என்ன நினைக்கிறீர்கள்?என்று கேட்டால் அவர் நான் ஒரு பானபலி என்று சொல்லுவார்.பானபலி என்றால் என்ன?பழைய ஏற்பாட்டுக் காலத்தில் பலவிதமான பலிகள் இருந்தன.அந்த பலிகளை செலுத்தும்போது கூடவே ஒரு பாத்திரத்தில் பானத்தை எடுத்து அதை கர்த்தருக்கு முன்பாக கடைசி சொட்டு வரைக்கும் ஊற்றுவார்கள்.அதற்கு பெயர் பானபலி.பழைய ஏற்பாட்டில் அதை நாம் வாசிக்கலாம்.பவுல் நான் என்னுடைய வாழ்க்கையை அப்படித்தான் பார்க்கிறேன் என்கிறார்.அவர் தன்னை ஒரு பாத்திரமாகவும் அதற்குள் தேவன் ஒன்றை ஊற்றி வைத்திருப்பது போலவும் அவர் அதை தன் வாழ்நாள் முழுக்க சேவை செய்ததின் மூலமாக ஊற்றிக்கொண்டிருந்தது போலவும் இப்போது கடைசி சொட்டுக்கு வந்தது போலவும் சொல்லுகிறார்.
ஆக இவர் பிறக்கும்போதே தேவன் இவரை ஒன்றும் இல்லாதவராய் பிறக்க வைக்கவில்லை.முழுவதும் நிறைந்த பாத்திரமாக உள்ளே திறமைகளையும் ஆற்றல்களையும் அழைப்பையும் வைத்து இவரை முன்னறிந்து முன்குறித்து தெரிந்துகொண்டு ஒரு அப்போஸ்தலனாகும்படியாகவே உலகத்தில் பிறக்க வைத்தார்.
பவுலுக்கு அந்த நோக்கம் புரியவில்லை.அதனால் அவர் வளர்ந்து நன்றாக படித்த பிறகு தவறான வேலைக்குச் சென்றுவிட்டார்.சபைகளை அடிப்பது நொறுக்குவது ஊழியக்காரர்களை கொல்லுது போன்ற இப்படிப்பட்ட வேலைகளைச் செய்தார்.அவர் சபையை துன்புறுத்துகிறவராக இருந்தார்.நான் அறியாமையினால் அதைச் செய்தேன் நான் எதற்காக பிறந்தேன் என்று எனக்கே விளங்கவில்லை.ஆனால் தேவன் என் தாயின் கர்ப்பத்தில் என்னை பிரித்தெடுத்து விட்டார் என்று அவர் சொல்லுகிறார்.நோக்கம் தெரிந்தவுடன் கிறிஸ்துவை பிரசங்கிக்க ஆரம்பித்துவிட்டார்.முன்பு சபைகளை அழித்துக்கொண்டிருந்தார் இப்போது சபைகளை உருவாக்க ஆரம்பித்துவிட்டார்.ஆக அவர் தன்னை ஒரு பாத்திரமாக கற்பனை பண்ணுகிறார்.அந்த பாத்திரத்திற்குள்ளே ஒரு பானம் போன்று திறமைகளையும் ஆற்றல்களையும் பல நல்ல காரியங்களையும் தேவன் ஊற்றியிருக்கிறார்.பவுல் தான் கிட்டத்தட்ட பாதி புதிய ஏற்பாட்டை எழுதினவர்.கர்த்தர் அவருக்குள் அவ்வளவு வைத்திருக்கிறார்.பவுல் அதையெல்லாம் ஊற்றிவிட்டார்.இவர் இல்லையென்றால் இன்றைக்கு புதிய ஏற்பாடே இருக்காது.கிறிஸ்தவ சபைக்கு உபதேசம் என்று ஒன்றே இருக்காது.அந்த அளவிற்கு இவர் கொடுத்திருக்கிறார்.பவுல் நான் ஒரு பாத்திரம் கர்த்தர் எனக்குள் பானம் போன்று திறமைகளையும் ஆற்றல்களையும் ஊற்றியிருக்கிறார்.நான் ஊழியம் செய்வதின் மூலம் அதை ஊற்றுகிறேன்.அப்படி ஊற்றி இப்போது கடைசிக்கு வந்துவிட்டேன்.எல்லாம் முடிந்துபோய் விட்டது.கர்த்தர் சொன்னதையெல்லாம் செய்து முடித்துவிட்டேன்.இப்போது கடைசி சில சொட்டுகள் தான் இருக்கிறது.என் தேகத்தைப் விட்டுப் பிரியும் காலம் வந்தது.நல்ல போராட்டத்தைப் போராடினேன் ஓட்டத்தை முடித்தேன் விசுவாசத்தைக் காத்துக்கொண்டேன்என்கிறார்.அதாவது தேவன் சொன்னதையெல்லாம் செய்துவிட்டேன் அவர் கொடுத்ததையெல்லாம் ஊற்றிவிட்டேன் என்கிறார்.நாம்மரித்து நம்மை கல்லறையில் வைக்கும்போது அங்கு வெறும் எலும்பு மட்டும் தான் இருக்க வேண்டுமே ஒழியவேறு எதுவுமே இருக்கக்கூடாது.நாம் மற்றவர்களுக்குள் பெரிய ஆசீர்வாதத்தையும் அபிவிருத்தியையும் வளர்ச்சியையும் மேன்மையையும் உண்டாக்க வேண்டும்.அதை உண்டாக்கி விட்டுத்தான் செல்ல வேண்டுமே ஒழிய நான் பிறந்தேன் இருந்தேன் நிர்வாணியாய் வந்தேன் நிர்வாணியாய் போகிறேன் என்று போய்விடக்கூடாது.பவுலுக்கு தன்னைப் பற்றிய அபிப்பிராயம்கண்ணோட்டம்எப்படி இருக்கிறது என்று பாருங்கள்.நான் ஒரு பாத்திரம் கர்த்தர் என்னை நிரப்பியிருக்கிறார் நான் ஊற்றிக்கொண்டே இருக்கிறேன் என்கிறார்.
அவனவனுக்கு ஒரு சிலுவை இருக்கிறது.அதை எடுத்துக்கொண்டு என்னைப் பின்பற்று.நான் என் சிலுவையை எடுத்துக்கொண்டேன் நீ உன் சிலுவையை எடுத்துக்கொண்டு வா என்று இயேசு சொல்லுகிறார்.இதுதான் இந்த வசனத்தினுடைய அர்த்தம்.அதற்கு முந்தைய வசனங்களில் நான் சிலுவையில் பாடுபட்டு மரிக்க வேண்டியதாய் இருக்கிறது என்று சொல்லிவிட்டு ஒருவன் என் பின்னே வர விரும்பினால் அவனும் நான் செய்தது போல செய்ய வேண்டும் என்கிறார்.
இங்கு எழுத்தின்படி அப்படியே எடுத்துக்கொள்ளக்கூடாது.இதை எழுத்தின்படி அப்படியே எடுத்துக்கொண்டால் நீங்களும் ஒரு பெரிய சிலுவையை எடுத்துக்கொண்டு செல்ல வேண்டியதுதான்.இதை அப்படி எடுத்துக்கொள்ள முடியாது.இயேசுவும் அப்படிச் சொல்லவில்லை.அப்படியென்றால் இதை எப்படி எடுத்துக்கொள்வது?இயேசு வேறொரு விதமாகச் சொல்லுகிறார்.அதைப் புரிந்துகொள்ள வேண்டும்.தன் சிலுவையை எடுத்துக்கொண்டு என்னைப் பின்பற்றக்கடவன் என்றால் என்ன அர்த்தம்?இயேசு கெத்செமனே தோட்டத்தில் ஜெபம்பண்ணுகிறார் சீஷர்கள் தூங்கிவிடுகிறார்கள்.அவர்களைப் பார்த்துஒரு மணி நேரம்கூட ஜெபம்பண்ண முடியவில்லையா?
என்று கேட்கிறார்.இயேசு மன வேதனைப்பட்டு ஜெபித்துக் கொண்டிருக்கிறார்.அவர் உலகத்தின் பாவத்திற்காக மரிக்கப் போகிறார்.அது எவ்வளவு பெரிய ஒரு காரியம்உலகத்தின் பாவத்தையெல்லாம் சுமக்க வேண்டுமே அந்த பாரத்தை யோசித்துப் பார்க்கிறார் அதை அவரால் தாங்க முடியவில்லை.இரத்த வியர்வை சிந்தி ஜெபிக்கிறார்.வேதனை அவ்வளவு அதிகமாக இருப்பதால் ஒரு காலக்கட்டத்தில் பிதாவே உமக்குச் சித்தமானால் இந்த பாத்திரம் என்னை விட்டு நீங்கும்படிச் செய்யும் என்கிறார்.சிலுவை மரணம் நடக்கப்போகிறது அதை நினைத்துதான் இவ்வளவு வேதனை ஒருவேளை வேறு ஏதாவது விதத்தில் அதைச் செய்துகொள்ளும் ஆண்டவரே என்னை விடும் என்கிற விதத்தில் சொல்லுகிறார்.ஆனால் பிதா தன்னை இதற்காகத்தான் அனுப்பினார் இதற்காகத்தான் சரீரத்தைக் கொடுத்தார் இரத்தம் சிந்துவதற்காகத்தான் சரீரத்தைக் கொடுத்தார் என்பதெல்லாம் அவருக்கு தெரியும்.
ஆகவேதான் உடனே அவர் சுதாரித்துக்கொண்டு ஆனாலும் என்னுடைய சித்தமல்ல உம்முடைய சித்தமே ஆகக்கடவது என்றார்.இப்படிச் சொல்லிவிட்டு எழுந்திருக்கும்போது யூதாஸ்காரியோத்து போர்ச்சேவகர்களைக் கூட்டிக்கொண்டு வருகிறான்.அவர்கள் வந்தவுடன் இயேசுகல்லுக்கும் மலைக்கும் பின்னால் ஒளிந்துகொண்டிருந்தார் இவர்கள் தான் அவரை தேடிப் பிடித்தார்கள் என்று வேதம் சொல்லவில்லை.அவர்கள் இவரைத் தேடி வருகிறார்கள் அவர் அவர்களைப் பார்த்து நான் இங்கு இருக்கிறேன் இங்கு வாருங்கள் என்றார்.அவர்கள் வந்தவுடன் போகலாமா என்று கேட்டார்.அப்படித்தான் அவரைப் பிடித்தார்களே ஒழிய அவரை தேடிப் பிடிக்கவில்லை.அவர் எழுந்து போகிறபோது எப்படி போகிறார்?அவர் சிலுவையை எடுத்துக்கொண்டார்.முன்பு சிலுவை வேண்டாம் என்று சொல்லுகிற அளவிற்கு போய்விட்டார்.ஆனால் இப்போது என்னுடைய சித்தம் அல்ல என்னை அனுப்பினவருடைய சித்தம் தான் எனக்கு முக்கியம் என்னுடைய வாழ்நாள் முழுவதும் அவருடைய சித்தத்திற்காக வாழ்ந்துவிட்டேன் ஒரு வார்த்தை கூட நான் சுயமாய் பேசினது கிடையாது அவர் சொன்னதைத்தான் பேசினேன்.
ஒரு செயல் கூட அவர் இல்லாமல் செய்தது கிடையாது.நான் அவருடைய சித்தத்தையே செய்தேன்.ஆகவே இப்போது இதையும் செய்து முடித்து விடுகிறேன் என்று செய்கிறார்.அவர் கல்வாரி சிலுவையில் மரித்ததுதான் அவருடைய சிலுவை.தேவன் நமக்கு அந்த சிலுவையை வைத்திருக்கிறாரா?அவர் நம்மை சிலுவையில் மரிக்கச் சொன்னாரா?கிடையாது அப்படியென்றால்தன் சிலுவையை எடுத்துக்கொண்டு என்னைப் பின்பற்றக்கடவன்என்றால் என்ன அர்த்தம்?
நான் சிலுவையை எடுக்க வேண்டாம் என்று எண்ணினேன் ஆனால் என்னுடைய சித்தம் அல்ல அவருடைய சித்தம் ஆகட்டும் என்றுமுடிவுபண்ணி என்னுடைய சிலுவையை நான் எடுத்துக்கொண்டேன்.
நீ உன் சிலுவையை எடுத்துக்கொண்டாயா?அதை நீ எடுத்துக்கொண்டு என்னைப் பின்பற்றி வா என்கிறார்.அப்படியென்றால் என்ன அர்த்தம்?நீ செய்ய விரும்புகிறதை இறக்கி வைத்துவிட்டு நான் உன் மூலமாய் எதைச் செய்ய விரும்புகிறேனோ அதை ஏற்றுக்கொள் என்கிறார்.நம்முடைய சிலுவை அதுதான்.நாம் கர்த்தருடைய சித்தத்தை செய்ய வேண்டும்.கர்த்தர் ஒரு காரியத்தைச் சொன்னார் என்றால் மற்ற எல்லாவற்றையும் வைத்துவிட்டு என்னுடைய சித்தம் அல்ல நான் விரும்புகிறது அல்ல நீர் விரும்புகிறதை நான் நிறைவேற்றுகிறேன் அது வாழ்வானாலும் சாவானாலும் உம்முடைய சித்தத்தை நான் செய்வேன் என்று செய்தால் அதுதான் வெற்றி வாழ்க்கை.
படப்பிடிப்பு பந்தயம் சண்டை துணிகரமான செயல் மாறுபட்ட விளையாட்டு தர்க்கம் மேலே மூடப்பட்டு நீண்ட வரிசை தூண்கள் உடைய நடைபாதை தடுமாற்று கார்ட்டூன்கள் நகைச்சுவை பாய்ஸ் விளையாட்டுகள் பறக்கும் இராணுவ பந்தயம் படப்பிடிப்பு சண்டை விளையாட்டு பெண்கள் விளையாட்டுகள் பார்பி உடுத்தி ப்ராட்ஜ் விலங்குகளை பற்றி ஒரு உணவு சமையல் முற்றிலும் உளவாளிகளும் வேடிக்கை செவிலியர் டெஸ்ட் தூய்மை செய்தல் ஷாப்பிங் அழகு நிலையம் புதிர்கள் குழந்தை காப்பகம் துணிகரமான செயல் வேடிக்கை நிறம் பூதல் நிறமேற்றுதல் குழந்தைகளுக்கு விளையாட்டு கல்வி பெண்கள் நிறம் பூதல் நிறமேற்றுதல் பாய்ஸ் கல்வி மாளிகை இரண்டு விளையாட்டுகள் தேடல்கள் உத்திகள் அற்புதமான சாகசங்களை வேகமான சிறிய சுட்டி பெயரிடப்பட்டது.
உங்கள் வலைத்தளத்தில் விளையாட்டு ஒரு சுட்டியை சாகசங்களை நுழைக்க உங்கள் தளத்தின் குறியீடு உள்ள குறியீடு மற்றும் பேஸ்ட் நகலெடுக்க.
நீங்கள் விளையாட்டு ஒரு சுட்டியை சாகசங்களை நகல் மற்றும் ஒரு நண்பர் அல்லது உங்கள் நண்பர்கள் இணைப்பை அனுப்ப என்றால் கூட உலக விளையாட்டு பகிர்ந்து
நமது பிரபஞ்சம் அதிகரிக்கும் வேகத்தில் ஆர்முடுகல் விரிவடையவில்லைபுதிய கல்வியில் தகவல் நமது பிரபஞ்சம் அதிகரிக்கும் வேகத்தில் ஆர்முடுகல் விரிவடையவில்லைபுதிய கல்வியில் தகவல் கடந்த இரு தசாப்தங்களாக எமது பிரபஞ்சம் அதிகரிக்கும் வேகத்தில் அதாவது ஆர்முடுகலில் விரிவடைந்து கொண்டிருப்பதாகவே வானியலாளர்களால் ஏற்றுக் கொள்ளப் பட்டு வந்தது.
நாளைய இயக்குனர் நிகழ்ச்சி வந்தததிலிருந்து தமிழ் நாட்டுல எல்லா பயலும் கேமராவையும் ஒரு பேப்பர் பென்ணையும் தூக்கிட்டு கிளம்பிட்டாய்ங்க ஷார்ட் பிலிம் எடுக்க எங்க பார்த்தாலும் ஷார்ட் பிலிம் தான் யூடுபிலேயே குடும்பம் நடத்தும் என்னைப்போன்ற பல மக்கள் பலர் இந்த ஷார்ட் பில்ம்களுக்கு வரவேற்பு கொடுத்துள்ளனர் .
கெக்க பொக்கை கெக்க பொக்கை அப்புறம் ஒரு நல்ல காமெடி ஷார்ட் பிலிம் பார்க்கணும்னா நீ ஒருத்தன் போதும்டா தான் ஒரு பெஸ்டு சாய்ஸ் குண்டா ஒரு ப்ரோ இந்த படத்துல வராப்ல அவரு ஒருத்தரு போதும் உங்கள எல்லாம் சிரிக்க வைக்க எல்லாருக்குமே சின்ன வயசுல டீச்சர் மேல காதல் ரப்பர் குடுத்த ரக்ஷிதா மேல காதல் பென்சில் குடுத்த ப்ரியங்கா மேல காதல்னு பல பால்வாடி காதல் இருக்கும்.
போடா இந்த காமெடி ஜெர்னெர்ல படமே இல்லனு பீல் பண்ணிட்டு கடைசியா பார்க்கலாமா இல்ல இதுவும் மொக்க படமா இருக்குமான்னு நினச்சேன் .
லட்சுமி பேரு பார்த்த உடனே நல்ல தலை சீவி போட்டு வச்சு காலைல குளித்த ஈரத்தலையுடன் பொங்கல் போடுவாலே அந்த லட்சுமி னு நினைச்சீங்களா லக்ஸ்மி டாங்குற மாதிரி இருக்கும் இக்குறும்படத்தின் திரைக்கதை.
இந்த மாதிரி ஒரு திரில்லர் ஷார்ட் பிலிம் வந்ததும் இல்லை வரப்போவதும் இல்லை.கெட்டவர்களுக்கு கெட்டது செய்றது எவ்ளோ சுவாரசியமா இருக்கும் ?
கண்ணனின் அருளால் ஞானக்கண் பெறும் அர்ஜுனன் அந்த கண்ணனின் விசுவரூபத்தைத் தரிசிக்கிறான் பிறகு அர்ஜுனனே அதை விளக்கியுரைக்கிறான்.
உன் அழிவற்ற மகிமைகள் பற்றியும் உலகின் தகைமைகள் பற்றியும் விரிவான உன் விளக்கம் கேட்டேன் அனைத்தும் உண்மையே இப்போது உன் விசுவரூப வடிவத்தைக் காண விரும்புகிறேன்.
அதை நான் காணக் கூடும் என்று நீ கருதுவாயானால் அழிவில்லாத அந்த வடிவத்தைக் காட்டியருள்க கண்ணன் அப்படியே ஆகட்டும் அர்ஜுனா ஆனால் உனது ஊனக் கண்ணால் அதைக் காண முடியாது.
ஆகையால் உனக்கு ஞானக்கண் தருகிறேன் எனது யோகக் காட்சியைப் பார் தொகை தொகையாய்ப் பெருகும் என் வடிவங்களைப் பார் வகை வகையான வண்ணங்களுடன் ஒளி வீசி நிற்கும் என் உருவங்களைப் பார் ஆதித்யர்களையும் அஷ்ட வசுக்களையும் அசுவினி தேவதைகளையும் பதினொரு ருத்ரர்களையும் ஏழு மருத்துக்களையும் அத்துடன் இதுவரை நீ பார்த்திராத பல அற்புதங்களையும் பார் இன்னும் உலகமெனும் அரங்கில் எந்நெந்தக் காட்சிகளைப் பார்க்க விரும்புகிறாயோ அவை அனைத்தையுமே என் மேனியிலே பார் இவ்விதம் உரைத்த கண்ணன் தன் மேலான விசுவரூபத்தை அர்ஜுனனுக்குக் காட்டினான்.
சந்திர சூரியர்களைக் கண்களாயும் செந்தழல் நெருப்பை முகமாயும் கொண்டு ஒளி வெள்ளத்தால் இந்த உலகையே எரிப்பவனாய்க் காட்சியளிக்கிறாய்.
அற்புதம்மிக்க உன் வடிவம் விண்ணையும் மண்ணையும் அடைந்து நிற்கிறது உக்கிரம் மிக்க உன் உருவம் திக்குகள் அனைத்திலும் பரவி நிற்கிறது மூவுலகும் இது கண்டு நடுங்கி நிற்கிறது இதோ வானவர் பல்லோர் உன்னுள் நுழைகின்றனர் பயத்தால் அதில் சிலர் கைகூப்பித் தொழுகின்றனர் மகா முனிவர்களும் சித்தர்களும் வாழ்க வாழ்க என்று பாடிப் புகழ்ந்து பரவுகின்றனர் உருத்திரர் ஆதித்யர் சாத்தியர் வசுதேவர் அசுவினி தேவர் வசுக்கள் மருத்துக்கள் ஊஷ்மபர் கந்தர்வர் யக்சர் அசரர் சித்தர் என்ற வித்தகர் அத்தனை பேருமே வியப்புடன் உன்னையே பார்க்கிறார்கள்.
பலப்பல முகங்களும் கண்களும் கைகளும் தொடைகளும் பாதங்களும் வயிறுகளும் பயமுறுத்தும் வளைந்த பற்களும் கூடிய உன் நெடிய உருவங்கண்டு மூவுலகங்களும் நடுங்குகின்றன.
வான் வரை நீட்டி வண்ணங்கள் தீட்டி பிரகாசம் கூட்டி திறந்த வாயினைக் காட்டி அகன்ற கண்களில் ஒளியினை நாட்டியுள்ள உன்னைக் காணும் போது என் அமைதியும் வீரமும் ஒடுங்குகின்றன.
கோர பயங்கரப் பற்களுடன் ஊழிக்காலத்துப் பெருந்தீ போன்ற உன் முகத்தைப் பார்த்ததுமே எனக்குத் திக்குத் திசை தெரியவில்லை ஒன்றும் புரியவில்லை திருத்ராஷ்டிரன் மைந்தர்களும் பாராளும் வேந்தர்களும் பீஷ்மர் துரோணர் கர்ணன் ஆகியவர்கள் மட்டுமல்ல... நம் பக்கத்துப் படைத்தலைவர்களும் கூட பயங்கரமான உன்னுடைய வாய்களில் நுழைகின்றனர்.
கடலை நோக்கி ஓடும் நதிகளின் வெள்ளங்களைப் போல் இந்த மானிட வீரர்கள் சுடர் விட்டு எரியும் உன் வாய்க்குள்ளே ஓடுகிறார்கள் விட்டிற் பூச்சிகள் கொழுந்து விடும் நெருப்பில் வேகமாய் வந்து விழுவதைப் போல் நாசமடைவதற்காகவே இந்த ஜனங்கள் அதிவேகத்துடன் உன் வாய்க்குள்ளே நுழைகிறார்கள்.
தேவ தேவனே உன்னை வணங்குகிறேன் உன்னைப் பற்றி அறிய விரும்புகிறேன் உன் செயலை என்னால் புரிந்து கொள்ள முடியவில்லை பயங்கர மூர்த்தியாகிய நீ யார் என்று கூறுயருள்க கண்ணன் உலகை அழிக்கவல்ல காலன் நான் அழிக்கும் அந்தக் காரியத்தைத்தான் தொடங்கியுள்ளேன்.
இதோ.. களத்திலே அணிவகுத்து நிற்கும் வீரர்கள் நீயில்லாவிட்டாலும் அழியத்தான் போகிறார்கள் இவர்களெல்லாம் ஏற்கனவே என்னால் கொல்லப்பட்டவர்கள் துரோணரும் பீஷ்மரும் கர்ணனும் கெயத்ரதனும் கூட ஏற்கனவே கொல்லப்பட்டவர்களே இப்போது என் பொருட்டு நீ கருவியாய் மட்டும்தான் இருக்கப் போகிறாய்.
எனவே இணையிலா இடது கை வீரா கவலையை விட்டுப் போரிடு எதிரிகளை வென்று புகழுடன் வாழ்வாயாக இணையிலாத இந்த நாட்டை ஆள்வாயாக இந்த வார்த்தைகளைக் கேட்ட அர்ஜுனன் கை கூப்பி நடுநடுங்கி வணங்கி எழுந்து மீண்டும் நடுக்கத்துடன் வணங்கி நாக்குழறக் கண்ணனிடம் நவில்கிறான் அர்ஜுனன் ஹிருஷீகேசனே உன் புகழ் பாடுவதில் உலகம் மகிழ்ச்சி அடைகிறது அரக்கர்கள் எல்லாம் அஞ்சி நாலா பக்கமும் ஓடுகிறார்கள் சித்தர்கள் எல்லாம் வணங்கிப் பாடுகிறார்கள்.
மூவுலகிலும் உனக்குச் சமமானவனே இல்லை என்றால் உயர்ந்தவன் எங்கே இருக்க போகிறான் பிரபஞ்சம் அனைத்திற்கும் நீயே தந்தை நீயே வணக்கத்திற்குரியவன் உண்மையும் பொய்யும் கடந்த உன்னதமானவன் அழிவிலாப் பரம்பொருளானவன் ஆதிதேவன் புராண புருஷன் குரு சிரேஷ்டன் உலகைத் தாங்குபவன் அறியத் தகுந்தவன்.
முன்புறமும் வணங்குகிறேன் பின்புறமும் வணங்குகிறேன் எல்லாப் பக்கங்களிலும் வணங்குகிறேன் அச்சுதா உன் பெருமையறியாமல் அன்பினாலும் அறியாத்தனத்தாலும் உன்னைத் தோழனாய்க் கருதி அடடே கண்ணா அடே யாதவா அடே நண்பா என்றெல்லாம் ஏக வசனத்தில் அழைத்திருக்கிறேன்.
உண்ணும் போதும் உறங்கும் போதும் உவந்து விளையாடும் போதும் ஏகாந்தமாய் இருக்கும் போதும் எத்தனையோ பேர் இருக்கும் போதும் ஏளனம் செய்து உன்னை நான் அவமதித்திருந்ததால் அருள்கூர்ந்து அவற்றையெல்லாம் மன்னித்தருள்க நெடுஞ்சாண்கிடையாய் விழுந்து நான் கேட்டுக் கொள்கிறேன்.
மகனுக்குத் தந்தை போலவும் தோழனுக்குத் தோழன் போலவும் காதலனுக்குக் காதலி போலவும் பிழை பொறுத்தருள்க தேவதேவா இது வரை எவரும் கண்டிராத உன் தெய்வீக உருவைக் கண்டு நான் மட்டிலா மகிழ்ச்சியடைகிறேன்.
இந்தக் கோர வடிவத்தை கண்டு நடுங்க வேண்டாம் பயப்படாதே மறுபடியும் மகிழ்ச்சியோடு என் பழைய வடிவத்தைப் பார் இவ்வாறு கூறிய கண்ணன் பயங்கரமான அந்த விசுவரூபத்தை மறைத்து சாந்த மயமான தன் இனிய வடிவத்தை மீண்டும் காட்டினான் அச்சத்தால் நடுங்கிய அர்ஜுனனைத் தேற்றினான் அர்ஜுனன் ஜனார்தனா இப்போது தான் எனக்கு நிம்மதி.
கண்ணன் பாண்டவா எப்போது காண்போம் என்று ஏங்கி நிற்கும் தேவர்களும் காண முடியாத விசுவரூபத்தை நீ கண்டுவிட்டாய் வேதம் பயின்றும் தவமியற்றியும் தானம் செய்தும் காண முடியாத தெய்வீக ரூபத்தைக் கண்களால் உண்டுவிட்டாய் மாறாத பக்தி ஒன்றின் மூலமாய்த்தான் இந்த நிலையில் என்னை காண முடியும் உள்ளபடி என்னை அறிய முடியும்... அடைய முடியும் எனக்கு பலன் வேண்டாம்.. எல்லா உயிர்களுக்கும் நலன் வேண்டும் என்ற எண்ணத்துடன் என்னையே நினைத்தவனாய் எனக்காகவே செயல்படும் பக்தனே என்னை அடைகிறான்.
மருத்துவக் கல்லூரியிலும் பல் மருத்துவக் கல் லூரியிலும் மாணவர் சேர்க்கைக்கு அகில இந்திய அளவில் நீட் என்னும் நுழைவுத் தேர்வை அறிவித்த அந்த நொடிமுதலே திராவிடர் கழகம் கடுமையான எதிர்ப்பைத் தெரிவித்து வருகிறது அனைத்துக் கட்சிகளையும் கூட்டி கண்டனத்தைத் தெரிவித்தது நாடெங்கும் கருத்தரங்குகளையும் மாநாடுகளையும் நடத்தியது வீதியெல்லாம் போராட்டங்களை நடத்தியது.
டில்லி கான்ஸ்டியூசன் மன்றத்தில் பல மாநிலங்களைச் சேர்ந்த தலைவர்கள் நாடாளுமன்ற உறுப்பினர்கள் திராவிடர் கழகத் தலைவர் தலைமையில் நீட்டை எதிர்த்துக் கருத்துரை கண்டன உரைகளை நிகழ்த்தினார்கள்.
தாழ்த்தப்பட்ட பிற்படுத்தப்பட்ட சிறுபான்மை மக்களும் குறிப்பாக கிராமப்புற மக்களும் முதல் தலை முறையாகக் கல்விக் கூடங்களில் காலடி எடுத்து வைத்தவர்களும் இந்த நீட் தேர்வால் தரைமட்ட மாக்கப்படுவார்கள் மருத்துவக் கல்லூரி வாசல் பக்கத்தில் கூடத் தலை வைத்துப் படுக்க முடியாத ஒரு ரௌலட் சட்டம் போன்ற தேர்வைத் திணிக்கிறது என்று நாம் கொடுத்த குரல் உண்மை உண்மை நூற்றுக்கு நூறு உண்மை என்பது இப்போது நிரூபணமாகி விட்டது.
பிளஸ் டூ தேர்வில் குறைந்த எண்ணிக்கையில் வெற்றி பெற்ற மாநிலங்கள் நீட் தேர்வில் அதிகம் பேர் வெற்றி பெறுவதும் பிளஸ் டூ தேர்வில் அதிக விழுக்காட்டில் வெற்றி பெற்ற தமிழ்நாட்டு மாணவர்கள் நீட் தேர்வில் குறைந்த அளவு வெற்றி பெறுவதும் எப்படி?
பிளஸ் டூ தேர்வு மதிப்பெண்களைக் கணக்கில் கொள்ளக் கூடாது என்ற சூழ்ச்சிக்கான காரணம் இப்பொழுது கண்கூடாகத் தெரிந்துவிட்டதா இல் லையா?
மருத்துவராகும் கனவு பலிக்கவில்லையே என்ற அதிர்ச்சியால் தற்கொலை செய்துகொண்டார் என்றால் இவ்வாண்டு செஞ்சியையடுத்த குக்கிராமமான பெரு வளூர் கிராமத்தைச் சேர்ந்த தாழ்த்தப்பட்ட சமூகத்தைச் சேர்ந்த கூலித் தொழிலாளியின் மகள் பிரதீபா நீட் தேர்வின் முடிவால் தற்கொலை செய்துகொண்டுள்ளார்.
சூழ்ச்சிகளும் மோசடி களும் நீட்டுக்குள் புதைந்து கிடக்கின்றன என்று அய்யப்படுவதற்கு ஏராளமான காரணங்கள் இருக்கின்றன என்பதைத்தான் இது உறுதிப்படுத்த வில்லையா?
ஒரே மாதிரியான கல்வி திட்டமும் சம தரத்தில் கல்வி கற்பிக்கும் வசதியும் வாய்ப்பும் இல்லாத ஒரு துணைக் கண்டத்தில் அனைவரையும் சமதளத்தில் நிறுத்தி நீட் என்ற பெயராலே தகுதி திறமையைச் சோதிப்பது கடைந்தெடுத்த அநீதியும் மோசடியும் அல்லவா மத்தியப் பிரதேசத்தில் வியாபம் ஊழல் பிரசித்தி பெறவில்லையா?
மருத்துவக் கல்லூரி ஊழல் வெடித்துக் கிளம்பிய நிலையில் அதில் சம்பந்தப்பட்ட நூற்றுக்கணக்கானோர் ஆளுநர் மகன் உள்பட தற்கொலை செய்துகொள்ளவில்லையா?
நாடாளுமன்றத்தின் ஒப்புதல் பெறாமல் சந்தடி யில்லாமல் வெளிநாட்டில் வாழும் இந்தியர்கள் என்ற பெயரால் இந்தியாவில் உள்ள மருத்துவக் கல்லூரி களில் பார்ப்பன பனியாக்களை திணித்ததுதான் இந்த ஆட்சியின் வெளிப்படைத் தன்மைக்கு எடுத்துக் காட்டா?
தமிழ்நாடு சட்டப்பேரவையில் நீட் தேர்விலிருந்து தமிழ்நாட்டுக்கு விலக்குக்கோரி இரு மசோதாக்கள் நிறைவேற்றப்பட்டு மத்திய அரசுக்கு அனுப்பி ஒன்றரை ஆண்டுகள் ஓடிய நிலையிலும் அதன் நிலை என்ன?
மாநில அரசும் அனைத்துக் கட்சிகளின் அழுத்தத் தால் ஏதோ ஒப்புக்காக இரு மசோதாக்களை நிறை வேற்றி அனுப்பிவிட்டோம் அத்தோடு நம் கடமை முடிந்துவிட்டது என்று சோம்பல் முறித்துக் கிடப்பது வெட்கக் கேடல்லவா அம்மா ஆட்சி அம்மா ஆவி என்று சொன்னால் போதுமா?
ஆட்சிகளும் நீதிமன்றங்களும் சமூகநீதிக்கு எதிராகக் கத்தி தீட்டினாலும் இட ஒதுக்கீட்டுக்காக இந்திய அரசமைப்புச் சட்டத்தில் முதல் திருத்தம் கொண்டு வரப்படுவதற்குக் காரணமாக இருந்த மண் தந்தை பெரியார் பிறந்த மண் இந்தப் பிரச்சினைக்கு ஒரு முடிவு ஏற்படும் வரை கண் துஞ்சாது.
வீட்டை விட்டு வெளியில் வாருங்கள் எந்த ஓர் உரிமையும் இனாமாகக் கிடைத்துவிடாது கஷ்ட நஷ்டம் என்னும் உயர்ந்த விலை கொடுக்கவேண்டும் என்பார் தந்தை பெரியார்.
நீட்டை ஒழிக்கும் இந்த சமூகநீதிப் போராட்டக் களத்தில் இன்னுயிரையும் தந்து நமது சந்ததிகளின் எதிர்காலத்திற்கு ஒளியை ஏற்றுவோம்